Diari Oficial de la Generalitat Valenciana


Sumari del DOGV 8540, del 03-05-2019 (2019/4342)

Informació pública de la modificació puntual del Pla general d'ordenació urbana relativa a la parcel·la que dona als carrers Ángel Villena, Bomber Ramon Duart i Actor Antonio Ferrandis, València Arena. Expedient 03677/2018/239.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4342


Data del document
:   26-04-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla general d'ordenació urbana relativa a la parcel·la que dona als carrers Ángel Villena, Bomber Ramon Duart i Actor Antonio Ferrandis, València Arena. Expedient 03349/2018/239.  
 [2019/4342]  
El Ple de l'Ajuntament, en sessió celebrada el 25 d'abril de 2019, va adoptar l'acord que en la part dispositiva diu el següent:  
«Primer. Iniciar el procés de consulta a les administracions públiques afectades i a les persones interessades en la modificació puntual del PGOU de València de la parcel·la que dona als carrers d'Ángel Villena, Bomber Ramon Duart i Actor Antonio Ferrandis, i sotmetre-la a informació pública durant un termini de 45 dies per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Sol·licitar informe a la Conselleria d'Educació, Investigació Cultura i Esport i a la Direcció General d'Aviació Civil, així com a OCOVAL, a l'objecte que aquest últim demane, remeta i coordine els informes preceptius de les entitats subministradores dels serveis públics urbans que puguen resultar afectats i als serveis municipals consultats en la fase d'avaluació ambiental.  
Tercer. Comunicar l'inici de la fase de consulta als interessats que han intervingut en el procediment simplificat de l'avaluació ambiental i territorial estratègica, i que s'indiquen a continuació: Associació de Veïns de Russafa, Associació de Comerciants i Professionals de Russafa i Gran Via, AV La Plata-Amado Granell i adjacents, Equip de Rugbi Les Abelles i València Basket Club.  
  
Quart. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
I de conformitat amb el que establix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del pública a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 26 d'abril de 2019.- El secretari: Manuel Latorre Hernández.